Úradný vestník L 197 , 29/07/1999 S. 0025 - 0026



Nariadenie Komisie (ES) č. 1662/1999 z 28. júla 1999, ktorým sa mení a dopĺňa nariadenie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [1], naposledy zmenené a doplnené nariadením Európskeho parlamentu a Rady (ES) č. 955/1999 [2], a najmä na jeho článok 249, (1) keďže nariadenie Komisie (EHS) č. 2454/93 [3], naposledy zmenené a doplnené nariadením (ES) č. 502/1999 [4], stanovuje prípady, kedy sa môžu povoliť zjednodušenia režimu aktívneho zošľachťovacieho styku podľa rozhodnutia Komisie; keďže je vhodné modifikovať postup poskytovania povolení umožňujúci uľahčenie tokov osobitného trojstranného obchodu s dostatočne veľkým počtom prednostných vývozných operácií; (2) keďže dočasný dovoz dopravných prostriedkov by mal napĺňať potreby cestovného ruchu v geografických regiónoch spoločenstva v závislosti od dopravnej infraštruktúry tretej krajiny; (3) keďže je žiaduce rozšíriť zoznam v prílohe 87 o hospodárskych dôvodoch spracovania PVC materiálov na filmové plátno; (4) keďže nariadenie (EHS) č. 2454/93 by sa podľa toho malo zmeniť a doplniť; (5) keďže opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Nariadenie (EHS) č. 2454/93 sa mení a dopĺňa takto: 1. Článok 601 (6) sa nahrádza nasledujúcim: "6. Ak sa na agregácii prednostného vývozu zúčastňujú najmenej dva členské štáty, postup stanovený v článku 556 (2) platí mutatis mutandis."; 2. v článku 719 (11) sa pridáva nasledujúci bod d): "d) vo všeobecnosti alebo v jednotlivých prípadoch, iných, než sú tie, ktoré sa uvádzajú v bodoch a), b) a c), colné orgány môžu povoliť fyzickým osobám usadeným na colnom území spoločenstva používať na tomto území vozidlo prenajaté na základe písomnej zmluvy mimo tohto územia a spĺňajúce podmienky uvedené v odseku 3 c). Povolenie pre takéto používanie je za podmienky, že krajina, kde sa prenajíma a eviduje vozidlo, povoľuje za porovnateľnej finančnej situácie dočasný dovoz vozidiel prenajatých a evidovaných na colnom území spoločenstva. Vozidlo sa opätovne vyvezie alebo vráti organizácii prenajímajúcej autá, založenej na colnom území spoločenstva, na neskorší reexport do ôsmich dní od dátumu nadobudnutia platnosti danej zmluvy. Zmluva sa predloží na požiadanie colných orgánov."; 3. príloha 87 sa mení a dopĺňa podľa prílohy k tomu. Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. júla 1999 Za Komisiu Mario Monti člen Komisie [1] Ú. v. ES L 302, 19.10.1992, s. 1. [2] Ú. v. ES L 119, 7.5.1999, s. 1. [3] Ú. v. ES L 253, 11.10.1993, s. 1. [4] Ú. v. ES L 65, 12.3.1999, s. 1. -------------------------------------------------- PRÍLOHA K prílohe 87 nariadenia (EHS) č. 2454/93 sa pridáva nasledujúci bod: "Poradové čislo | Stĺpec 1 | Stĺpec 2 | Tovary, ktorých spracovanie je povolené colným dohl'adom | Spracovanie, ktoré sa môže vykonat' | 19 | PVC materiály patriace do kódu KN 39219060 | Spracovanie na filmové plátno, patriace do čiselného znaku KN 90106000" | --------------------------------------------------